ΜΗΧΑΝΙΣΜΟΙ, ΜΗΧΑΝΑΚΙΑ ΨΑΡΕΜΑΤΟΣ: Μηχανισμοί Banax Ionix 108\nΜηχανισμοί Banax Ionix 108\nΜηχανάκι Ψαρέματος Baitcast Banax Ionix 108\nΑξιόπιστος, ποιοτικός μηχανισμός ψαρέματος Baitcast. Το Ionix 108 της Banax είναι ένας ελαφρύς μηχανισμός ψαρέματος ιδανικός για την τεχνική Tai Rubber και για ψάρεμα από την βάρκα. Με υψηλά στάνταρ κατασκευής και άριστη σχέση ποιότητας – τιμής.\nΚωδικός Προιόντος: IONIX 108\nΈνας δυνατός μηχανισμός ψαρέματος με δυνατά φρένα 8 κιλών και 8 ρουλεμάν. Το Ionix 108 είναι έτοιμο να ανταποκριθεί σε μεγάλες μάχες με το ψάρι χωρίς να χάσει. Ένας μηχανισμός που πραγματικά θα ευχαριστηθείτε το ψάρεμα.\n• 8 ρουλεμάν.\n• DRAG POWER, 8 κιλά.


Στο νεκροταφείο Παπάγου βρίσκεται η οικογένεια του Σήφη Βαλυράκη για το «τελευταίο αντίο» στον πρώην υπουργό.\nΗ κηδεία τελείται στις 3 το μεσημέρι. Νωρίτερα, έφτασαν η σύζυγός του Μίνα Παπαθεοδώρου – Βαλυράκη, μαζί με τα παιδιά τους. Στα χέρια της κρατούσε τη φωτογραφία του εκλιπόντος.\nΗ εξόδιος ακολουθία τελείται σε στενό οικογενειακό κύκλο, λόγω των μέτρων για τον κορονοϊό.\nΣτεφάνια έστειλαν μεταξύ άλλων η πρόεδρος του Κινήματος Αλλαγής, Φώφη Γεννηματά, ο υπουργός Προστασίας του Πολίτη, Μιχάλης Χρυσοχοΐδης, ο Βαρδής και η Μαριάννα Βαρδινογιάννη, όπως και οι Μαργαρίτα Παπανδρέου και Κώστας Λαλιώτης.\nΗ κηδεία επρόκειτο να γίνει την Τρίτη. Ωστόσο η οικογένειά του ανέβαλε την τελετή, καταγγέλλοντας ανθρωποκτονία του Σήφη Βαλυράκη.


10 συνήθειες που βλάπτουν σοβαρά το δέρμα | Ygeiamasnews.gr\nYgeiaNews | [email protected] | 06/10/2021 - 06:07\nΤο δέρμα είναι το μεγαλύτερο όργανο του σώματος και η πρώτη γραμμή άμυνας του οργανισμού απέναντι στους περιβαλλοντικούς παράγοντες που τον απειλούν, από τα μικρόβια και την ατμοσφαιρική ρύπανση έως τις καιρικές συνθήκες.\nΕίναι επομένως σημαντικό για την υγεία μας να το διατηρούμε σε όσο το δυνατόν καλύτερη κατάσταση.\n“Δυστυχώς όμως πολλές καθημερινές συνήθειες μπορεί να το βλάψουν“.\nΟ δρ Μάρκος Μιχελάκης, Δερματολόγος-Αφροδισιολόγος (Αισθητική Δερματολογία-Δερματοχειρουργική), εξηγεί τι μπορεί να κάνει κάποιος λάθος.\nΤρώτε πολλούς υδατάνθρακες και λίγα φρούτα και λαχανικά. Μελέτες έχουν δείξει ότι η πλούσια σε επεξεργασμένους υδατάνθρακες διατροφή μπορεί να επιταχύνει τη διαδικασία της γήρανσης. Πολλούς υδατάνθρακες περιέχουν τα τρόφιμα με προσθήκη ζάχαρης (π.χ. γλυκά, καραμέλες, παγωτά, μπισκότα, κέικ, δημητριακά πρωινού, χυμοί, αναψυκτικά, καφέδες κ.λπ.), το λευκό ψωμί, τα λευκά ζυμαρικά, τα λευκά δημητριακά πρωινού κ.ά.\n“Μια φιλική προς το δέρμα διατροφή πρέπει να περιέχει άφθονα φρούτα, λαχανικά και δημητριακά ολικής αλέσεως και σποραδικά απλούς υδατάνθρακες”, τονίζει ο κ. Μιχελάκης.\nΧρησιμοποιείτε λάθος ή παλιά προϊόντα. Τα προϊόντα που χρησιμοποιείτε πρέπει κατ’ αρχάς να ταιριάζουν στον τύπο του δέρματός σας. Είναι λάθος, π.χ., να χρησιμοποιείτε μια βαριά ενυδατική κρέμα, αν έχετε λιπαρό δέρμα ή κρέμες με συστατικά φρούτων αν έχετε ευαίσθητο δέρμα. Το ίδιο ισχύει και αν χρησιμοποιείτε λανθασμένα προϊόντα περιποίησης των μαλλιών σας. Σε τέτοιες περιπτώσεις μπορεί να υπάρξουν συνέπειες, που κυμαίνονται από απόφραξη των πόρων και σπυράκια έως αλλεργικές αντιδράσεις. Αντίστοιχα, όταν χρησιμοποιείτε προϊόντα που έχουν λήξει, κινδυνεύετε να εκδηλώσετε δερματικούς ερεθισμούς και μολύνσεις. Το ίδιο και όταν χρησιμοποιείτε πινέλα, σφουγγαράκια κ.λπ. τα οποία δεν πλένετε συχνά. Τα προϊόντα αυτά μπορεί να είναι επιμολυσμένα με βακτήρια και να σας δημιουργήσουν πολλά προβλήματα.\nΔεν πίνετε αρκετό νερό. Αν είστε αφυδατωμένοι, θα είναι και το δέρμα σας. Αν έχετε περισσότερα σπυράκια απ’ όσα συνήθως, βεβαιωθείτε ότι πίνετε αρκετό νερό. Να θυμάστε ότι το νερό αποτελεί τη βάση των υγρών που παράγει το σώμα, επομένως είναι απαραίτητο για την παραγωγή (και) του σμήγματος, καθώς και ότι το ξηρό δέρμα είναι ευάλωτο στις μολύνσεις.


Θετικά οι ευρωαγορές παρά τα αυξημένα κρούσματα - thebanker.gr\nΘετικά οι ευρωαγορές παρά τα αυξημένα κρούσματα\nΑνοδικά κινούνται οι ευρωπαϊκές μετοχές την Πέμπτη, καθώς οι επενδυτές συνεχίζουν να παρακολουθούν την κρίση Covid στην ήπειρο και τις πολιτικές εξελίξεις στη Γερμανία.\nΥπό τη συμφωνία κυβερνητικού συνασπισμού, ο Ολαφ Σολτς, πρώην υπουργός Οικονομικών της χώρας, θα γίνει ο νέος Καγκελάριος, όταν αφήσει τη θέση η Ανγκελα Μέρκελ, στις αρχές Δεκεμβρίου.\nH Φρανκφούρτη ενισχύεται 0,3%, το Λονδίνο 0,1%, το Παρίσι 0,5%, η Μαδρίτη 0,3%, το Μιλάνο 0,6%.\nΣτο επίκεντρο η άνοδος των κρουσμάτων, η οποία έχει οδηγήσει πολλές περιοχές της Ευρώπης σε νέους περιορισμούς. Η Ιταλία ανακοίνωσε πιο αυστηρά μέτρα, ενώ η Γερμανία απέφυγε οριακά ένα ακόμη lockdown, με τον νέο κυβερνητικό συνασπισμό να επιθυμεί να περιμένει να δει πώς θα εξελιχθεί η κατάσταση. Επιπλέον, ο Σολτς είπε ότι οι εμβολιασμοί θα γίνουν υποχρεωτικοί για κάποιες ομάδες ανθρώπων.\nΣτο μέτωπο των δεδομένων, κατά 1,7% αυξήθηκε το ΑΕΠ το τρίτο τρίμηνο του 2021 σε σύγκριση με το δεύτερο τρίμηνο της χρονιάς, μετά από προσαρμογές όσον αφορά τις τιμές, τις εποχιακές και ημερολογιακές διακυμάνσεις.\nΣύμφωνα με την Ομοσπονδιακή Στατιστική Υπηρεσία, η ανάκαμψη της γερμανικής οικονομίας συνεχίστηκε και το καλοκαίρι, μετά την ανάπτυξη κατά 2,0% το δεύτερο τρίμηνο (αναθεωρημένο αποτέλεσμα με βάση τους πιο πρόσφατους υπολογισμούς).\nΚλειστές οι αμερικανικές αγορές σήμερα, λόγω εορτασμού της Ημέρας των Ευχαριστιών, ενώ αύριο Παρασκευή θα έχουν πιο μικρό ωράριο.


- ΓνωμοΔοτηση -: Βρέθηκε η αιτία της Κρίσης και της κακοδαιμονίας.\nΒρέθηκε η αιτία της Κρίσης\nκαι της κακοδαιμονίας.\nΠολίτες και Πολιτικοί,\nκυνηγούμε το χρήμα,\nσε μια επικίνδυνη αλληλοεπίδραση.\nΧάθηκε ο πατριωτισμός,\nεξέλειπε και η διάθεση παραγωγικής εργασίας.\nΤα θέλουμε όλα η τίποτα, τώρα.\nΤο πιο επικίνδυνο;\nΜια σημαντική μερίδα πολιτών,\nαπέχει από την ενεργή και διαρκή\nπροσφορά στην κοινωνία.\nΠάντα υπάρχει λόγος αγώνα για το καλύτερο.


Ομόνοια: Τιμ Μάταβζ... σε πρώτο πλάνο για την επίθεση, Η ΚΑΘΗΜΕΡΙΝΗ, kathimerini.com.cy\n28 ΙΑΝΟΥΑΡΙΟΥ 2022 - 22:18\nΚοντά στο να υλοποιήσει μετεγγραφή επιθετικού βρίσκεται η Ομόνοια. Ο Σλοβένος κεντρικός επιθετικός, Τιμ Μάταβζ, θα αποτελέσει εκτός απροόπτου τη δεύτερη κίνηση των πρασίνων για τη χειμερινή μετεγγραφική περίοδο Ιανουαρίου, μετά από την επανεγγραφή του Ερνέστ Ασαντέ και σύμφωνα με πληροφορίες, αναμένεται στην Κύπρο (θέμα χρόνου η άφιξή του).\nΠρόκειται για 33χρονο φορ, με πλούσια καριέρα στην Ολλανδία, ενώ είχε πέρασμα από την Γερμανική Μπουντεσλίγκα, φορώντας την φανέλα της Άουγκσμπουργκ σε 35 παιχνίδια σε όλες τις διοργανώσεις, σκοράροντας τρία γκολ στο πρωτάθλημα. Στη Γερμανία, φόρεσε επίσης και τη φανέλα της Νυρεμβέργης στο πρωτάθλημα της Β’ Κατηγορίας.\nΆρχισε την καριέρα του από την Γκόριτσα της πατρίδας του, ενώ πέρασε επίσης από την ιταλική Τζένοα (Σέριε Α) με την οποία είχε μόνο πέντε συμμετοχές, την Αλ Ουάχντα του Αμπού Ντάμπι στα Ηνωμένα Αραβικά Εμιράτα και από την Μπούρσασπορ στην Τουρκία. Στην Ολλανδία έπαιξε για λογαριασμό των Χρόνινχεν, Έμεν, Αϊντχόφεν, Αϊντχόφεν ΙΙ από το 2007 έως το 2014 στην πρώτη του θητεία στη… χώρα της τουλίπας και στη δεύτερή του (2017-2020), στην Φίτεσε.\nΟ 33χρονος φορ λοιπόν, θα αποτελέσει την πρώτη μετεγγραφή της Ομόνοιας και οι οπαδοί των πρασίνων αναμένουν με αγωνία οποιεσδήποτε άλλες κινήσεις που πιθανόν να γίνουν. Η Ομόνοια θα αποτελέσει τον 11ο ποδοσφαιρικό σταθμό του Μάταβζ στην πολυετή καριέρα του.\nΤο βιογραφικό του σε αγώνες πρωταθλήματος:\nΟ Μάταβζ σε δράση:\nΤα κορυφαία γκολ του:


Μυστικά για λαμπερή επιδερμίδα από μία διάσημη σταρ | Vita.gr\nΟμορφιά 18 Φεβρουαρίου 2022 | 08:00 | Από την Κατερίνα Τσιλιμιδού\nΜυστικά για λαμπερή επιδερμίδα από μία διάσημη σταρ\nΜία πασίγνωστη ηθοποιός αποκαλύπτει την καθημερινή beauty ρουτίνα της και τα μυστικά ευεξίας για λαμπερή, ξεκούραστη όψη.\nΗθοποιός, συγγραφέας, επιχειρηματίας και μητέρα 2 παιδιών, η celebrity με το πιο γλυκό χαμόγελο του Hollywood και το σπινθηροβόλο βλέμμα, δεν επαναπαύεται στα καλά γονίδιά της. Η Kate Hudson που ασχολείται συστηματικά με την περιποίηση της επιδερμίδας αποκαλύπτει την beauty ρουτίνα της για λαμπερή, ξεκούραστη όψη.\nΕμείς μπορούμε να την προσαρμόσουμε ανάλογα στη δική μας φροντίδα ώστε να έχουμε παρόμοια αποτελέσματα.\nΗ πρωϊνή και η βραδινή ρουτίνα της\n«Προτιμώ να καθαρίζω σχολαστικά το πρόσωπό μου τη νύχτα. Επιλέγω ένα καθαριστικό έλαιο ή ένα τζελ που ξεπλένεται με νερό, και στη συνέχεια κάνω μία ήπια απολέπιση. Οσο για τα υπόλοιπα καλλυντικά που χρησιμοποιώ αυτά ποικίλλουν ανάλογα με το πώς συμπεριφέρεται το δέρμα μου κάθε εποχή του χρόνου.\nΗ πρωϊνή περιποίησή μου είναι πιο απλή. Απλά ξεπλένω το πρόσωπό μου με νερό και ένα μαλακό βαμβακερό πετσετάκι, στη συνέχεια απλώνω μία ενυδατική σύνθεση και τέλος αντηλιακό».\nΤο βήμα που δεν παραλείπει ποτέ\n«Ακόμα και αν το δέρμα μου δε χρειάζεται ενυδάτωση, εφαρμόζω καθημερινά μία κρέμα ματιών και ένα θρεπτικό λιπ μπαλμ ώστε τα χείλη μου να παραμένουν απαλά και φυσικά λαμπερά».\nΤι καλλυντικά χρησιμοποιεί\n«Στην ηλικία που βρίσκομαι, χρειάζομαι πιο ισχυρές αντιγηραντικές κρέμες και καλλυντικά. Πλέον όμως διαπιστώνω ότι το δέρμα μου αν και παραμένει ευαίσθητο, δεν «ξεσπάει» όπως παλαιότερα. Μου αρέσει πολύ το ήπιο πίλινγκ γιατί προσφέρει άμεσα ορατό αποτέλεσμα. Κάνει την όψη μου να φαίνεται πιο ξεκούραστη και φωτεινή. Ετσι οι συνθέσεις με οξέα φρούτων κατέχουν μία σταθερή θέση στην προσωπική μου φροντίδα. Προτιμώ όσο το δυνατόν πιο φυσικές συνθέσεις, γιατί το ευαίσθητο δέρμα μου αντιδρά καλύτερα με εκείνες που έχουν λίγα συστατικά. Για παράδειγμα χρησιμοποιώ μία μάσκα πίλινγκ με εκχύλισμα ακακίας και πούδρα από τριαντάφυλλο. Επίσης, καθημερινά χρησιμοποιώ ένα vegan καθαριστικό προσώπου με βερίκοκο και β υδροξυοξέα (ΒΗΑ), που κάνει ήπια απολέπιση, εξυγιαίνει σε βάθος τους πόρους καταπολεμά τα μαύρα στίγματα».\n«Αυτόν τον καιρό, δυο φορές την εβδομάδα, χρησιμοποιώ ένα τζελ απολέπισης, με ένζυμα παπάγιας, που μου αρέσει πολύ καθώς και διάφορα έλαια είτε καθαρισμού είτε ενυδάτωσης. Παλιότερα δεν τα προτιμούσα, ωστόσο πλέον βλέπω ότι κάνουν πολύ καλό στην επιδερμίδα μου, μυρίζουν όμορφα και μεταμορφώνουν την περιποίησή μου σε μία εμπειρία που θυμίζει σπα».\nΗ καλύτερη skincare συμβουλή που της έχουν δώσει\n«Να πίνεις πολύ νερό και να κοιμάσαι αρκετά». Εχω διαπιστώσει ότι όποτε το δέρμα μου δε φαίνεται καλά είναι γιατί ο οργανισμός μου είναι αφυδατωμένος. Πραγματικά δεν έχει καμία σημασία τι εφαρμόζεις εξωτερικά στο δέρμα σου, αν δεν πίνεις πολύ νερό και δεν κοιμάσαι αρκετά. Επιπλέον, ο άλλος σημαντικός παράγοντας είναι η σωστή ισορροπημένη διατροφή».


lemon: Next Station, Panepistimio.\nΑναρτήθηκε από lemon στις 23:49\nΠΟλύ βαρύ το σημερινό κείμενο. Μαζοχιστικά βαρύ, ομολογώ, και απαισιόδοξο. Γιατί;\n29 Απριλίου, 2007 19:25\nNext station, Paradiso.\nΈφυγε και η γιαγιά η Γεωργία η γιαγιά του Γιώργου με τα άσπρα μπαμπακένια μαλλιά και με το χαμογελαστό πρόσωπο.\n27 Απρίλίου. Στις 23 του μήνα γιόρτασε την ονομαστική της εορτή μαζί με τα γενέθλιά της, 96 ετών. Έφυγε τώρα που δεν την περιμέναμε και που ήταν μια χαρά. Όταν την περιμέναμε πριν τρία χρόνια αναστήθηκε, όταν την περιμέναμε πέρσι αναστήθηκε και έφυγε τώρα σε μια στιγμή, όρθια στα δυο της πόδια, αυτοεξυπηρετούμενη, με το μυαλό της να λειτουργεί στην εντέλεια, επειδή έπλεκε μέχρι τα 94 της όπως συνήθιζε να λέει, γεμάτη σοφία και καλοσύνη.\nΤην αποχαιρετήσαμε όλοι μαζί, παιδιά, γαμπροί, νύφες, εγγόνια και δισέγγονα. Τα μικρότερα, τα δίδυμα της ξαδέλφης του Γιώργου, μπαινόβγαιναν με το παγωτό στο χέρι να δουν τη γιαγιά μες’ τα λουλούδια. Έκλαψαν μόνο σαν πήραν τη γιαγιά από το σπίτι, γιατί ήταν δική τους και δεν ήθελαν να φύγει.\nΚαι έγιναν όλα όπως τα ‘χε παραγγείλει: να τη βάλουν στο σαλόνι και όχι στο δωμάτιο της, να της φορέσουν κάτω απ’ τα ρούχα την πουκαμίσα που φορούσε πριν δεκαπέντε χρόνια, όταν στα ογδόντα της πήγε στα Ιεροσόλυμα και βαφτίστηκε ξανά στον Ιορδάνη ποταμό και να καίνε όλη νύκτα τα κεριά που ‘χε φέρει από κει για’ αυτό το σκοπό.\nΠαρά το ότι ήταν αρκετά μεγάλη, γι’ αυτήν είχε αρκετή σημασία το μετά, ίσως να αποτελούσε το φάρμακο στο φόβο του θανάτου.\nΘα μας λείψεις γιαγιά Γεωργία.\nΔε ξέρω Δεσποινούλα μου γιατί στα 'γραψα όλα αυτά. Ίσως γιατί βιώνοντας τα, ένοιωσα γαληνεμένη.\n30 Απριλίου, 2007 03:04\nολα ομορφα σε τουτο το ποστ (να που εχω αντιθετη αποψη απο το δειμο του πολιτη).\nειναι ευτυχια να ανακαλυπτουμε οτι απο μεσα μας αναβληζει μεγαλη διαθεση κι ας πονανε τα ποδια, τα χερια και η μεση. ειναι και αυτο δειγμα οτι προσπαθησαμε τοσο που φτασαμε στα ορια.\nκαι οσο για την κοτα, και η διαπιστωση οτι δεν εχει σημασια μετα ειναι δυνατη και οτι δεν ηθελε να κουρασει το γαμπρο της και οτι εκεινος εκανε εκεινο που ολοι ηθελαν τελικα.\n01 Μαΐου, 2007 01:55\nΠΕΡΑΣΑ ΓΙΑ ΝΑ ΑΦΗΣΩ ΤΙς ΕΥΧΕΣ ΜΟΥ:\nΠΑΝΤΑ "ΜΑΗΔΕΣ" ΣΤΗΝ ΚΑΡΔΟΥΛΑ ΣΟΥ\n01 Μαΐου, 2007 13:31


Χωριά Λίμνης Πλαστήρα | Δασικές Διαδρομές | Οικισμοί | Πυκνή Βλάστηση | Villages Lake Plastiras | Wooded Paths Villages | Clear Vegetation |\nΧωριά Λίμνης Πλαστήρα\nΒρίσκεται στη βορειοδυτική πλευρά της λίμνης Πλαστήρα, σε υψόμετρο 820μ και 32χμ. από την Καρδίτσα. Το χωριό παρέχει την ευκολότερη πρόσβαση στη λίμνη, μιας και είναι χτισμένο στις όχθες της, και έχει τη μία εκ των δύο πλαζ της περιοχής. Είναι πολυσύχναστο, αφού διαθέτει μαγαζιά, ξενοδοχεία, ταβέρνες, καφετέριες, μπαράκια και φαρμακείο. Επίσης, εδώ βρίσκονται οι πιο πολλές δραστηριότητες (τοξοβολία, mountain bike, βόλτες στη λίμνη με κανό, υδροποδήλατα, ιππασία, κολύμπι κλπ). Το σημείο αυτό είναι αφετηρία για κοντινές αποδράσεις, όπως τη Νεράιδα, το ορεινό Καταφύγιο Αγράφων, τη Φυλακτή, κλπ.\nΑπό τα παλαιότερα χωριά η Καρίτσα, χτισμένη στα 1100μ. υψόμετρο, στη νοτιοδυτική πλευρά της λίμνης. Δεν έχει κάποια αξιόλογη υποδομή για τους επισκέπτες. Όμως πάνω από το χωριό, σε μία πολύ απότομη πλαγιά στα 1400μ. υψόμετρο, βρίσκεται σχεδόν λαξεμένο ένα μοναστήρι, η Παναγία Πελεκητή. Το τοπίο είναι επιβλητικό και η φύση άγρια, με θέα τα απάτητα Άγραφα και ένα μικρό κομμάτι της λίμνης. Στην περιοχή του χωριού επίσης βρίσκεται η Σπηλιά του Γάκη, όπου απαιτείται έμπειρος οδηγός για την επίσκεψη στο εσωτερικό του, καθώς δεν έχει αξιοποιηθεί, έχει εντυπωσιακό διάκοσμο με σταλακτίτες και σταλαγμίτες και ζουν σε αυτό μεγάλος αριθμός νυχτερίδων.\nΒρίσκεται 23χμ. από την Καρδίτσα, στη νοτιοανατολική πλευρά της λίμνης, μόλις μερικές εκατοντάδες μέτρα από αυτή. Είναι χτισμένη σε υψόμετρο 850μ., σε δάσος ελάτων και προσφέρει θέα στο θεσσαλικό κάμπο, τις κορυφές των Αγράφων και τη λίμνη. Το χωριό διαθέτει ενοικιαζόμενα δωμάτια και κοινοτικό ξενώνα 23 κλινών. Επίσης, λειτουργεί κάμπινγκ με ψησταριές, βρύσες και ντους. Στο κέντρο του χωριού βρίσκεται ο ναός της Κοιμήσεως της Θεοτόκου με τον περίτεχνο, ξυλόγλυπτο τέμπλο του 18ου αιώνα. Αξιοσημείωτες, ακόμη, επισκέψεις είναι το Μουσείο Χλωρίδας και Πανίδας Αγράφων, όπως και η βιοτεχνία τσαρουχιών, η οποία είναι από τις ελάχιστες που υπάρχουν ακόμα στην Ελλάδα. Για τους πεζοπόρους, το τοπίο προσφέρει όμορφες δασικές διαδρομές, όπως αυτή που οδηγεί στην ιστορική βρύση Ιτάμου, 3χμ. περίπου νότια του χωριού.\nΈνα από τα μεγαλύτερα χωριά της λίμνης Πλαστήρα, στη βορειοδυτική της πλευρά. Είναι χτισμένο σε υψόμετρο 850μ. στον ορεινό όγκο των Αγράφων, με θέα στη λίμνη. Βρίσκεται σε μικρή απόσταση από αυτή, ενώ απέχει 22χμ. από την πόλη της Καρδίτσας. Το χωριό έχει πυκνή βλάστηση, άφθονα νερά και φρέσκα κηπευτικά προϊόντα. Προσφέρει, επίσης, πολλές ταβέρνες, καταλύματα, χώρους εστίασης για χειμερινές διακοπές, αλλά και τον υπόλοιπο χρόνο, με υποδομές για αθλήματα (ιππασία, ποδήλατο βουνού, ποδήλατο λίμνης, κανό, ορειβασία κτλ.). Κάθε χρόνο, την πασχαλινή περίοδο, αναβιώνουν στο Κρυονέρι παλαιά έθιμα και χορευτικές εκδηλώσεις. Στις 20 Ιουλίου γιορτάζεται το τοπικό πανηγύρι του Προφήτη Ηλία (στη νέα του πια θέση, βορειοανατολικά του Κρυονερίου) ενώ κάθε Αύγουστο πραγματοποιείται ποδηλατικός γύρος.\nΒρίσκεται στη νοτιοανατολική πλευρά της λίμνης Πλαστήρας και απέχει 25χμ. από την πόλη της Καρδίτσας. Είναι κτισμένο σε υψόμετρο 745μ. και διαθέτει θέα στη λίμνη. Επίσης, διαθέτει ξενοδοχεία, παραλίμνιες ταβέρνες και καφέ και την "πλαζ Λαμπερού", τη μία εκ των δύο πλαζ που υπάρχουν στη λίμνη. Το σημείο προσφέρει δραστηριότητες όπως κολύμπι, υδροποδήλατο, ιππασία, κλπ. Μόλις 4χμ. βορειότερα του Λαμπερού και σε 800μ. υψόμετρο, στον Άγιο Αθανάσιο, υπάρχουν ξενοδοχεία και ταβέρνες. Ακόμη, πανοραμική θέα της λίμνης, της οροσειράς των Αγράφων και της "Κοιμωμένης των Αγράφων", ένα παράξενο συνδυασμό των βουνών που σχηματίζει μια ξαπλωμένη γυναίκα κατά μήκος της κορυφογραμμής των Αγράφων.\nΚεφαλοχώρι, χτισμένο σε υψόμετρο 700μ. περιτριγυρισμένο από δάση δρυός και καστανιάς, το χωριό χαρακτηρίζεται σαν το μπαλκόνι της Θεσσαλίας, αφού απ' τον Μεσενικόλα το βλέμμα σας φθάνει ως τον Όλυμπο και το Πήλιο. Είναι επίσης ξακουστό για το τσίπουρο και το καλό κρασί του, κυρίως για το σκούρο κόκκινό του, το "Μαύρο Μεσενικόλα", το οποίο δεν καλλιεργείται σε άλλη περιοχή της χώρας και έχει χαρακτηριστεί Ο.Π.Α.Π. (Ονομασίας Προέλευσης Ανωτέρας Ποιότητας). Στην πλατεία του χωριού υπάρχουν αιωνόβια πλατάνια και η ολόπετρη εκκλησία της Κοιμήσεως της Θεοτόκου, μία από τις μεγαλύτερες της περιοχής του νομού Καρδίτσας. Κάθε χρόνο 13-15 Αυγούστου σε ένα διαμορφωμένο χώρο, μέσα σ' ένα καταπράσινο δάσος γίνεται η Γιορτή Κρασιού Μεσενικόλα, με το περίφημο κρασί να διανέμεται δωρεάν. Στον ίδιο χώρο, λειτουργεί Καφέ - Μπαρ - Ψησταριά.\nΕίναι το μεγαλύτερο χωριό του δήμου Λίμνης Πλαστήρα και απέχει 22χμ. από την πόλη της Καρδίτσας και μόλις μερικές εκατοντάδες μέτρα από τη λίμνη. Είναι χτισμένο σε υψόμετρο 780μ., στη βορειοανατολική πλευρά της λίμνης, χωρίς θέα σε αυτή αλλά στο θεσσαλικό κάμπο, ανάμεσα σε μεγάλης έκτασης δάσος καστανιάς και βελανιδιάς. Είναι, επίσης, η πατρίδα του στρατηγού Νικόλαου Πλαστήρα, ο οποίος πρώτος οραματίστηκε την κατασκευή της λίμνης Πλαστήρα. Το χωριό διαθέτει καταλύματα και ψησταριές. Αξιοσημείωτα αξιοθέατα είναι το μοναστήρι της Αγίας Τριάδος στα βορειοανατολικά του χωριού, το Μουσείο Πλαστήρα, το Πολιτιστικό Κέντρο "Αντώνης Σαμαράκης" και η κεντρική εκκλησία Κοίμησης της Θεοτόκου. Εδώ διοργανώνονται τα "Πλαστήρεια" 10-15 Αυγούστου και το παραδοσιακό αγραφιώτικο γλέντι το Σάββατο της Αποκριάς.\nΒρίσκεται 15χμ. από την πόλη της Καρδίτσας, ανατολικά της λίμνης σε μικρή απόσταση από αυτή, σε υψόμετρο 450μ., με θέα στο θεσσαλικό κάμπο αλλά και τη λίμνη. Είναι ένα πολύ γραφικό χωριό, με πέτρινα σπίτια, πλακόστρωτα δρομάκια, καταλύματα και ταβέρνες. Πήρε το όνομά του από την ποικιλία σταφυλιών "μοσχάτο" που καλλιεργούνταν στους αμπελώνες του αρκετά χρόνια πριν και μέχρι σήμερα έχει πλούσια αμπελουργική παράδοση. Αξίζει να επισκεφθούν η μικρή μονότοξη πέτρινη γέφυρα που βρίσκεται 1χμ. έξω από το χωριό, η Μονή της Κορώνας στην κορυφή του λόφου και μεταβυζαντινό ξωκκλήσι του προφήτη Ηλία.\nΈνα μικρό χωριό του Δήμου Νεβρόπολης Αγράφων , 42χμ. από την πόλη της Καρδίτσα, σε απόσταση αναπνοής από τη λίμνη Πλαστήρα. Βρίσκεται στη νοτιοδυτική πλευρά της και σε υψόμετρο 920μ., με θέα στη λίμνη και σε δάση ελάτης, οξιάς και καστανιάς. Το χωριό διαθέτει δωμάτια, ταβέρνες με φρέσκιες πέστροφες και χώρους αναψυχής έξω από αυτό, ιδανικούς για πικ-νικ. Ακόμα, προσφέρει υπέροχες διαδρομές όπως αυτή για το φράγμα, αλλά και για πεζοπόρους όπως αυτές προς Βραγγιανά, Κουστεσό, Τροβάτο, Ζυγογιαννέικα, Παρατηρητήριο, Ελατάκο και Πόρτες Αγράφων. Τέλος, προτεινόμενα αξιοθέατα είναι το μοναστήρι της Παναγιάς της Πελεκητής, χτισμένο μέσα στο βράχο, απ' όπου και υπάρχει θέα σε όλη την περιοχή, όπως και η "σπηλιά του Γάκη".\nΑποτελεί το μεγαλύτερο από τα χωριά του Δήμου Νεβρόπολης Αγράφων, του οποίου είναι και Δημοτικό διαμέρισμα. Παρέχει απεριόριστη θέα στη λίμνη, στη νοτιοδυτική πλευρά της οποίας είναι χτισμένο, σε απόσταση 30χμ. από την πόλη της Καρδίτσας. Η περιοχή προσφέρεται ιδανικά για την ανάπτυξη πλήθους δραστηριοτήτων, όπως ποδήλατο βουνού σε δασικούς δρόμους, ορειβασία, τοξοβολία, ψάρεμα με καλάμι, κανό και υδροποδήλατα στη λίμνη, ιππασία, αεραθλητισμό. Είναι, ακόμη, ιδανικό σημείο εκκίνησης για επισκέψεις στις φυσικές ομορφιές και τα ιστορικά μοναστήρια της "Κορώνης" και της "Παναγιάς Πελεκητής", καθώς και την εκκλησία του Αγίου Νικολάου, το εσωτερικό της οποίας κοσμείται με τοιχογραφίες του 16ου και 17ου αιώνα. Επίσης εδώ βρίσκεται το στρατηγείο της Συμμαχικής Αποστολής. Το χωριό διαθέτει πολυάριθμες ξενοδοχειακές εγκαταστάσεις και ταβέρνες.\nΚεφαλοχώρι, έδρα του δήμου Νεβρόπολης, στη βορειοδυτική πλευρά της λίμνης Πλαστήρα. Είναι χτισμένο σε υψόμετρο 900μ., ένθεν και ένθεν των όχθων του Μεγάλου Ποταμιού, με θέα ένα πυκνό δάσος με καστανιές, έλατα και βελανιδιές και τις κορυφές Βουτσικάκι και Μουτσιάρα. Απέχει 35χμ. από την Καρδίτσα και μόλις 2χμ. από την πλαζ των Καλυβιών Πεζούλας. Στο χωριό λειτουργούν κάποιοι ξενώνες, ταβέρνες και αγροτικό ιατρείο. Αξιοθέατα της περιοχής είναι ο ναός του Αγίου Παντελεήμονα, ο νερόμυλος κοντά στο Ποτάμι, οι πέτρινες βρύσες της Καραγιάννης και της Αγίας Παρασκευής. Επίσης διεξάγεται λαϊκό πανηγύρι στις 19 Αυγούστου (θέση Αλώνων). Ακόμη, Στην Πεζούλα γεννήθηκε ο Ιερομάρτυρας Άγιος Σεραφείμ, του οποίου η τίμια Κάρα φυλάσσεται στην Ιερά Μονή Κορώνας.\nΒρίσκεται στο τέλος του επαρχιακού δρόμου και σε απόσταση 32χμ. από την πόλη της Καρδίτσας, σε υψόμετρο 1000-1200μ., στη βορειοδυτική πλευρά της λίμνης. Ο οικισμός είναι χτισμένος σε πλαγιά και προσφέρει θέα σε ένα υπέροχο δάσος ελάτης, τις κορυφές των Αγράφων "Βουτσικάκι" και "Μουτσιάρα", αλλά και ορισμένα σημεία της λίμνης. Χαρακτηριστικό σημείο του χωριού είναι η κεντρική πλακόστρωστη πλατεία του και όλα τα μαγαζιά είναι μαζεμένα γύρω από εκεί. Στο χωριό λειτουργούν επίσης ενοικιαζόμενα δωμάτια και παραδοσιακός ξενώνας. Αξιοθέατα που πρέπει να επισκεφθούν όλοι είναι η Μονή της Αγίας Τριάδος με τις τοιχογραφίες του 17ου αιώνα και αποτελεί το στολίδι του χωριού μαζί με τις πετρόχτιστες βρύσες Παπαδέικη Λίμπο, Κασσάνδρας και Ξηρόβρυση και στο δάσος τη βρύση Εννιά Νερά. Από τη βρύση της Κασσάνδρας ξεκινάει ένας βατός δρόμος μέχρι το εκκλησάκι του Προφήτη Ηλία, ο οποίος συνεχίζει μέχρι το διάσελο στη θέση "Παλιομάντρι" και το πυροφυλάκιο στην κορυφή "Καζάρμα". Υπάρχει ακόμα ένα πεζοπορικό – ορειβατικό μονοπάτι προς την κορυφή "Βουτσικάκι", που είναι όμως πιο δύσκολο.\nΕμφανίσεις Περιεχομένου : 3600425


Κατσικάς: «Το Champions League θα μας ανεβάσει επίπεδο» - Onsports.gr\nΟnsports Team\t30 Δεκεμβρίου 2012, 08:38\nΚατσικάς: «Το Champions League θα μας ανεβάσει επίπεδο»\nΚατακτώντας τη νίκη στα επόμενα τέσσερα παιχνίδια ο ΠΑΟΚ θα αποκτήσει σημαντικό αβαντάζ, για να κατακτήσει την δεύτερη θέση που οδηγεί στα προκριματικά του Champions League, όπως τόνισε ο Γιώργος Κατσικάς.\nΟ αμυντικός του «Δικέφαλου του Βορρά» μίλησε για το πόσο σημαντικό είναι για την ομάδα του να συμμετάσχει στην κορυφαία διασυλλογική διοργάνωση, τονίζοντας πως οι επόμενοι τέσσερις αγώνες είναι πολύ κρίσιμοι.\nΑποσπάσματα των όσων δήλωσε ο Γιώργος Κατσικάς στη «SportDay»:\nΓιώργο επέστρεψες εδώ και δύο μέρες σε πλήρη δράση. Είσαι πανέτοιμος για τον αγώνα της Κομοτηνής;\n«Ναι, ξεπέρασα 100% τη θλάση στη γάμπα και πλέον νιώθω σαν θηρίο που φεύγει από το κλουβί του... (σ.σ.: γέλια). Θέλω πολύ να παίξω και, ανάλογα με τα πλάνα του προπονητή μου, θα δω αν θα ξεκινήσω βασικός στον αγώνα με τον Πανθρακικό. Το βασικό, όμως, είναι ότι έχω αποθεραπευτεί πλήρως».\nΟ ΠΑΟΚ είναι δεύτερος στη βαθμολογία και στις πρώτες τέσσερις αγωνιστικές του β' γύρου έχει να δώσει κρίσιμα παιχνίδια. Ποιος είναι ο άμεσος στόχος σας;\n«Οντως τα παιχνίδια με τον Πανθρακικό εκτός, με τον Ατρόμητο εντός, με τον Αστέρα στην Τρίπολη και με την Ξάνθη στην έδρα μας είναι πολύ κομβικά. Αν κάνουμε το 4 στα 4, κάτι που δεν είναι καθόλου εύκολο, τότε κατά 90% θα έχουμε τον πρώτο λόγο για να μπούμε μπροστάρηδες και με διαφορά από τους υπολοίπους στα πλέι οφ. Αν το πετύχουμε αυτό, μπορούμε να υλοποιήσουμε πιο εύκολα τους στόχους μας».\nΟι μεταγραφές, όπως του Κατσουράνη αλλά κι αυτές που θα ακολουθήσουν, προσδίδουν μια άλλη ποιότητα στην ομάδα;\n«Παίκτες όπως ο Κατσουράνης, που είναι διεθνής, αρχηγός της Εθνικής, έχει πάρει το Euro, έπαιξε για πολλά χρόνια σε μεγάλες ομάδες της Ελλάδας και του εξωτερικού, είναι πολύ σημαντικοί για τον ΠΑΟΚ. Πιστεύω ότι και με τις υπόλοιπες μεταγραφές η ομάδα θα κάνει το βήμα παραπάνω που θέλει».\nΤελικά τι άλλαξε ο Ιβάν Σαββίδης στον ΠΑΟΚ;\n«Πλέον δεν σκεφτόμαστε τα εξωγηπεδικά ζητήματα, παρά μόνο πώς θα κερδίσουμε τους αγώνες και θα παίξουμε καλύτερο ποδόσφαιρο. Η παρουσία του κ. Σαββίδη μας παρέχει εγγυήσεις που δεν τις είχαμε πριν. Κι αυτό βοηθάει τους πάντες στην ομάδα για να δουλεύουν, χωρίς άλλες σκέψεις, ο καθένας στον τομέα του. Είμαστε πολύ χαρούμενοι και πρέπει απλά να κάνουμε τη δουλειά μας, να αποδίδουμε διαρκώς καλύτερα μέσα στο γήπεδο, σύμφωνα με τα όσα μας λέει ο προπονητής μας και να υλοποιήσουμε τους στόχους του ΠΑΟΚ».\nΠέρα από τα προκριματικά του Champions League, ποιο όνειρο έχεις «κολλημένο» στο μυαλό σου;\n«Δεν έχω ένα, αλλά περισσότερα. Ενα, όμως, είναι αυτό που σχετίζεται με τη συμμετοχή μας στους ομίλους του Champions League, μια κι η όλη διαδικασία θα προσδώσει διαφορετικό πρεστίζ στον ΠΑΟΚ. Θα γυρίσουμε σελίδα και θα ανεβούμε πολλά επίπεδα παραπάνω. Και για μας, όμως, ως ποδοσφαιριστές μιας ομάδας που πετυχαίνει τέτοια πράγματα, σημαίνει πολλά κάτι τέτοιο, μια και είναι η μεγαλύτερη διασυλλογική διοργάνωση κι όλα τα μάτια βρίσκονται... κολλημένα σε αυτή. Θα είναι έξι παιχνίδια βγαλμένα από τα καλύτερά μας όνειρα».\n16 λεπτά πριν Περαντάκος: «Υπάρχει χάσμα μεταξύ Κεντρικής Διοίκησης και σωματείων»


«Η Σίτι μόνο από μόνη της μπορεί να χάσει το πρωτάθλημα» - Giafkasports.gr\n«Η Σίτι μόνο από μόνη της μπορεί να χάσει το πρωτάθλημα»\nΓιώργος Πίτσης Διεθνή Δημοσιεύτηκε πριν 19 μέρες\nΣτο μεγάλο αγγλικό ντέρμπι του «Στάμφορντ Μπριτζ» Τσέλσι και Λίβερπουλ σε ένα απίστευτο παιχνίδι έμειναν ισόπαλες στο 2-2 και ουσιαστικά η μεγάλη νικήτρια της 21ης αγωνιστικής της Premier League ήταν η Μάντσεστερ Σίτι, καθώς αύξησε την διαφορά της στους 10 βαθμούς από την δεύτερη Τσέλσι.\nΒίρτζιλ Φαν Ντάικ στις δηλώσεις του μετά το ντέρμπι με τους Λονδρέζους ξεκαθάρισε πως οι «Πολίτες» τη δεδομένη στιγμή έχουν τον τίτλο στα χέρια τους, όμως είναι πιθανό να τον χάσουν μέχρι το τέλος της «κούρσας» του πρωταθλήματος μόνο από δικά τους λάθη.\nΑναλυτικά όσα ανέφερε ο Φαν Ντάικ:\n«Ποτέ δεν είναι δύσκολο να πιστεύεις. Είναι μεγάλη η απόσταση. Η Σίτι έχει τον τίτλο στα χέρια της και μόνο από μόνη της μπορεί να τον χάσει, αλλά ακόμα τα πάντα είναι πιθανά. Δυστυχώς έχουμε βρεθεί σε ανάλογη θέση και πετάξαμε τη διαφορά μας. Θα επικεντρωθούμε στους εαυτούς μας, όπως θα κάνει και η Τσέλσι. Πρέπει να παίρνουμε αποτελέσματα και να κερδίζουμε παιχνιδιού. Ακούγεται εύκολο αλλά όπως είδατε είναι δύσκολο».\nΗ Premier League ετοιμάζεται να ανανεώσει τους κανόνες της για τον Covid\n"Η καρδιά μου είναι απολύτως καλά"\nΡούνεϊ ή Λάμπαρντ για Έβερτον;\nΝέα γκέλα της Τσέλσι


50 λεπτά απ’ την Αθήνα, Παράδεισος μέσα στη θάλασσα: To μέρος – κορυφή για απόδραση του Σαββατοκύριακου | Έθνος\nTRAVEL 06.08.2020 21:05 Newsroom\nA post shared by ΣΧΙΝΟΣ ΚΟΡΙΝΘΙΑΣ (@visitsxinos) on Jul 9, 2020 at 4:47pm PDT\nΗ Μικρά Στραβά είναι η πιο ιδιαίτερη παραλία της περιοχής και ξεχωρίζει για τα γαλαζοπράσινα νερά της, ενώ τα δέντρα μοιάζουν να σταματούν μέσα στο νερό. Το τοπίο είναι πανέμορφο και αυτός ο μικρός κόλπος θα σε ταξιδέψει νοερά σε μακρινά μέρη.\nΗ παραλία Αλμύρας είναι η αγαπημένη των ελεύθερων, campers, που την προτιμούν περισσότερο για την ησυχία της και τα δέντρα που χαρίζουν σκιά. Τα νερά είναι γαλάζια και παραπέμπουν σε νησί Αιγαίου. Πρέπει οπωσδήποτε να την ανακαλύψεις.\nΟι Βαμβακιές είναι ακόμα μια ήσυχη παραλία με ιδιαίτερη ομορφιά, με θέα από ψηλά που κόβει την ανάσα. Η θάλασσα μοιάζει σαν μια γαλανή κουκίδα μέσα στο απέραντο πράσινο. Εκεί καταλαβαίνεις πως πρέπει να φωτογραφίσεις αυτόν τον κρυμμένο παράδεισο, που μένει μυστικό στους λίγους και καλούς που τον ανακάλυψαν.\nA post shared by ΣΧΙΝΟΣ ΚΟΡΙΝΘΙΑΣ (@visitsxinos) on May 3, 2020 at 2:16pm PDT\nΗ παραλία της Μυλοκόπης θα σε συναρπάσει με τα κρυστάλλινα νερά της, οπότε μην φύγεις χωρίς να την επισκεφτείς. Θεωρείται μια από τις πιο όμορφες ακτές της Κορινθίας.\nΟι τολμηροί μπορούν να κάνουν πεζοπορία στα μονοπάτια του βουνού, μιας και υπάρχει ορειβατική ομάδα που ανακαλύπτει βήμα - βήμα την περιοχή, ενώ οι πιο…. σκληροπυρηνικοί θα έχουν την δυνατότητα να κάνουν αλεξίπτωτο πλαγιάς. Οι λάτρεις των θαλάσσιων sports θα επιδοθούν σε wind surf.\nΣτον Σχίνο θα φας καλά και οικονομικά, από ψάρι έως κρέας και από ζυμαρικό έως βάφλες. Το μέρος έχει πολλές επιλογές σε εστιατόρια, ταβερνάκια και ψαροταβέρνες για κάθε γούστο και φυσικά κάθε πορτοφόλι.\nA post shared by ΣΧΙΝΟΣ ΚΟΡΙΝΘΙΑΣ (@visitsxinos) on May 17, 2020 at 11:03am PDT\nΤο camping είναι πόλος έλξης της νεολαίας και έτσι ο Σχίνος κάθε καλοκαίρι έχει παλμό και ζωή. Αυτό φυσικά συμβαίνει και φέτος, καθώς αυτό το πληρέστατο μέρος παρέχει ασφάλεια και σιγουριά, μιας και βρίσκεται μια ανάσα μακριά από την Αθήνα.\nΣε μια περίοδο που όλα έχουν έρθει ανάποδα, λοιπόν, ο Σχίνος στέκει εκεί και σε περιμένει να τον ανακαλύψεις.


Υπουργείο Παιδείας: 21 απαντήσεις για τις αλλαγές σε Λύκειο και Πανελλαδικές - ERGON blog\nΥπουργείο Παιδείας: 21 απαντήσεις για τις αλλαγές σε Λύκειο και Πανελλαδικές\nΠληροφορίες για τις αλλαγές που προωθούνται περιλαμβάνει ανακοίνωση του υπουργείου Παιδείας μέσω ερωτήσεων και απαντήσεων.\nΤα μόνα μαθήματα που θα είναι υποχρεωτικά για όλους είναι η Νεοελληνική Γλώσσα και Γραμματεία, Θρησκευτικά, Φυσική Αγωγή και μαθήματα επιλογής οι ξένες γλώσσες και το σχέδιο. Αύξηση των ωρών διδασκαλίας στα μαθήματα των Επιστημονικών Πεδίων (6 ώρες ανά μάθημα). Η Γ' Λυκείου δεν θα έχει την πληθώρα των μαθημάτων γενικής παιδείας. Αντικατάσταση του μαθήματος των Λατινικών από το μάθημα της Κοινωνιολογίας στο 1ο Επιστημονικό Πεδίο. Εμπλουτισμός του μαθήματος των Αρχών Οικονομικής Θεωρίας με την κοινωνική διάσταση της Οικονομίας στο 4ο Επιστημονικό Πεδίο.\nΟι τρεις Ομάδες Προσανατολισμού, γίνονται τέσσερις, κάθε μία από τις οποίες αντιστοιχεί σε ένα Επιστημονικό Πεδίο. Συγκεκριμένα, η σημερινή Ομάδα Προσανατολισμού Θετικών Σπουδών διαιρείται σε δύο Ομάδες Προσανατολισμού, η μια από τις οποίες οδηγεί στο δεύτερο και η άλλη στο τρίτο Επιστημονικό Πεδίο. Ενδοσχολικές εξετάσεις που θα οδηγούν στο απολυτήριο μόνον με τα 3 μαθήματα των επιστημονικών πεδίων και της Νεοελληνικής Γλώσσας και Γραμματείας. Διοργάνωση ενδοσχολικών εξετάσεων σε επίπεδο ομάδων σχολείων. Ελεύθερη πρόσβαση σε Τμήματα ΑΕΙ μόνο με τον βαθμό του απολυτηρίου, ανάλογα με τις προτιμήσεις και την ζήτηση των υποψηφίων. Εισαγωγή βαρύτητας 10% του βαθμού του απολυτηρίου στις τελικές επιδόσεις των μαθητών που θα διαγωνιστούν στις πανελλαδικές εξετάσεις.\nLabels ΕΚΠΑΙΔΕΥΣΗ, ΛΥΚΕΙΟ, ΣΧΟΛΕΣ, ΥΠΟΥΡΓΕΙΟ ΠΑΙΔΕΙΑΣ\nΥπουργείο Παιδείας: 21 απαντήσεις για τις αλλαγές σε Λύκειο και Πανελλαδικές Reviewed by ERGON blog on Σεπτεμβρίου 05, 2018 Rating: 5


Ενεχυροδανειστηριο - αγορά χρυσού - αγορά κοσμημάτων - χρυσή λίρα\nΔιαδικασία αποστολής του φακέλου\n1.Συμπληρώστε τη φόρμα για να σας αποσταλλεί ο ειδικός φακελος\n2.Παραλαμβάνετε στο χώρο σας εντελώς δωρεάν ένα φάκελο των ΕΛΤΑ (ΠΟΡΤΑ – ΠΟΡΤΑ). Ο φάκελος των ΕΛΤΑ που θα παραλάβετε περιέχει: • Ένα έντυπο για να συμπληρώσετε\n• Ένα μικρό φάκελο για τα κοσμήματα σας\n• Ένα μεγαλύτερο φάκελο με οδηγίες\n• Τέλος ένα πλαστικό προπληρωμένο φάκελο των ΕΛΤΑ με έτοιμη διεύθυνση και αριθμό παρακολούθησης αποστολής.\nΑφού τα βάλετε όλα μέσα στον πλαστικό φάκελο καλέστε τις ταχυμεταφορές ΕΛΤΑ στο 800-11-82000 και το παραλαμβάνουν από τον χώρο σας. Η αποστολή αυτή είναι προπληρωμένη και ασφαλισμένη για 1000 ευρώ σε περίπτωση απώλειας (για μεγαλύτερη ασφάλιση τηλεφωνήστε μας στο 210.36.44.500).\nΣυμπληρώστε την παρακάτω φόρμα για να σας αποστείλουμε τον ειδικό φάκελο.\nΜετρητά μέσω ενέχυρου ανάλογα με τις ανάγκες σας.\nΣας δίνουμε την δυνατότητα άμεσων μετρητών μέσω ενεχυρίασης των κοσμημάτων σας με απόλυτη ασφάλεια. Επισκεφθείτε μας στο κατάστημα ‘Gold4more αγορά χρυσού’ στο κέντρο της Αθήνας στο Σύνταγμα ή στο κατάστημα ‘Gold4more αγορά χρυσού’ της Ηλιούπολης. Θα εκτιμήσουμε μαζί τα κοσμήματα σας ή το ρολόι σας και θα συμφωνήσουμε μαζί στο ύψος του ποσού που θα λάβετε. Θα καθορήσουμε μαζί το χρόνο της ενεχυρίασης σύμφωνα με τις ανάγκες σας. Το σήμαντικότερο είναι ότι μπορείτε ανά πάσα στιγμή να εξαγοράσετε πίσω τα κοσμήματα σας κατά την διάρκεια της ενεχυρίασης. Τα κοσμήματα που δίνονται ως ενέχυρο φυλάσσονται με απόλυτη ασφάλεια σε θυρίδα τραπέζης.\nΗ εταιρία ενεχυροδανειστήριο Gold4more είναι από τις πρώτες που δραστηριοποιήθηκαν στην Ελλάδα στην αγορά χρυσού και ενέχυρου. Είμαστε μια ελληνική επιχείρηση πάνω από όλα με σαράντα χρόνια παρουσία στο χώρο της χρυσοχοΐας. Σκοπός μας είναι η φιλική εξυπηρέτηση με γνώμονα το σεβασμό των πελατών μας. Επισκευτείτε μας στο κατάστημα ‘Gold4more αγορά χρυσού’ στο κέντρο της Αθήνας στο Κολωνάκι δίπλα στο Σύνταγμα ή στο κατάστημα ‘Gold4more αγορά χρυσού’ της Ηλιούπολης.\nΑγορά χρυσού με απόλυτη ασφάλεια και εχεμύθεια.


ΛΑΣΤΙΧΑ ΥΑΛΟΚΑΘΑΡΙΣΤΗΡΩΝ BOSCH AEROTWIN REFILL ΓΡΑΦΙΤΗΣ 71cm (29'') 2ΤΕΜ.\nΥΑΛΟΚΑΘΑΡΙΣΤΗΡΕΣ GRAN-PREE 35 cm (14'') 2ΤΕΜ.\nΥΑΛΟΚΑΘΑΡΙΣΤΗΡΕΣ GRAN-PREE 43 cm (17'') 2ΤΕΜ.\nΥΑΛΟΚΑΘΑΡΙΣΤΗΡΕΣ GRAN-PREE 45 cm (18'') 2ΤΕΜ.\nΥΑΛΟΚΑΘΑΡΙΣΤΗΡΕΣ GRAN-PREE 51 cm (20'') 2ΤΕΜ.\nΥΑΛΟΚΑΘΑΡΙΣΤΗΡΕΣ GRAN-PREE 53 cm (21'') 2ΤΕΜ.\nΥΑΛΟΚΑΘΑΡΙΣΤΗΡΕΣ GRAN-PREE 55 cm (22'') 2ΤΕΜ.\nΥΑΛΟΚΑΘΑΡΙΣΤΗΡΕΣ GRAN-PREE 55 cm (22'') 2ΤΕΜ. Υαλοκαθαριστήρες για το παρμπρίζ του αυτοκινήτου της σειράς GRAN-PREE, ιταλικής προέλευσης από την εταιρία LAMPA. Κατάλληλοι για οχήματα που διαθέτουν πα..\nΥΑΛΟΚΑΘΑΡΙΣΤΗΡΕΣ GRAN-PREE 60 cm (24'') 2ΤΕΜ. Υαλοκαθαριστήρες για το παρμπρίζ του αυτοκινήτου της σειράς GRAN-PREE, ιταλικής προέλευσης από την εταιρία LAMPA. Κατάλληλοι για οχήματα που διαθέτουν πα..\nΥΑΛΟΚΑΘΑΡΙΣΤΗΡΕΣ STANDARD 28 cm (11') ΜΕ 3 ΑΝΤΑΠΤΟΡΕΣ - 2 ΤΕΜ.\nΥΑΛΟΚΑΘΑΡΙΣΤΗΡΕΣ STANDARD 33 cm (13') ΜΕ 3 ΑΝΤΑΠΤΟΡΕΣ - 2 ΤΕΜ.


Η ΑΠΟΚΑΛΥΨΙΣ ΤΟΥ 999: ΕΚΑΣΤΟΣ, ΣΤΟ ΔΙΚΟ ΤΟΥ ΚΟΣΜΟ!\nBre Melaxrinaki 2 Φεβ 2017, 12:29:00 μ.μ.\nΧίλια δίκια έχεις εσύ, αλλά σάμπως θα τα βρεις?\nΚαι στο θέμα βλάκας και στο θέμα έξυπνος.\nΤώρα, όσον αφορά την πολιτική, δε θα το αναλύσω, θα νευριάσω πάλι με τα λαμόγια και δεν το θέλω.\nΜήπως να μιλήσουμε για τη σοκολάτα, που μας ενώνει όλους?\nΚαλό μήνα Αποκαλυπτάκο μου :)\nApokalipsis999 7 Φεβ 2017, 5:59:00 μ.μ.\nΝαι, μας ενώνει η σοκολάτα! Όχι βέβαια τις ώρες που κάνουμε δίαιτα...!\nserenata 2 Φεβ 2017, 3:42:00 μ.μ.\nΟ κοιμισμένος δεν σημαίνει πως είναι και χαζός.\nΕκείνος που ονειρεύεται, ακόμα και όνειρα που φαίνονται άπιαστα δεν είναι ανόητος.\nΑπό ένα όνειρο, μια φαινομενική ουτοπία ξεκίνησαν οι μεγαλύτερες ανακαλύψεις.\nΟ κόσμος αλλάζει, ένας πάντα κάνει την αρχή.\nΜε τα πολιτικά δε θα ασχοληθώ, έχω κάνει ανάρτηση με τις δικές μου σκέψεις...αρκετά.\nΚαλό μήνα ��\nApokalipsis999 7 Φεβ 2017, 6:02:00 μ.μ.\nΟ κοιμισμένος είναι ο εκών χαζός και του αρέσει να παραονειρεύεται! Και τα όνειρά του δεν είναι οράματα για κάτι καλύτερο αλλά παραμυθάκια για να ξεχνά την πραγματικότητα... Ο κόσμος αλλάζει μεν, όχι προς τα βελτίῳ δε...\nΗ... κρυφή ματιά! 2 Φεβ 2017, 7:49:00 μ.μ.\nΤρέμε Γαλαξία! Ξυπνήσαμε και σου ερχόμαστε!!! Ο Φλαμπουράρης θα είναι στο τιμόνι του πυραύλου! Στην κοσμάρα μας όλα γίνονται!\nApokalipsis999 7 Φεβ 2017, 6:03:00 μ.μ.\nΠοιό γαλαξία; Ούτε μέχρι τη Σαλαμίνα δεν θα πάει ο πύραυλος!!!


Προμηθέας: Δικός του ο Ρογκαβόπουλος! (pics & vid) | Gazzetta\nΠρομηθέας: Δικός του ο Ρογκαβόπουλος! (pics & vid)\nΕυαγγελος Στελλάκης 28 Ιουλίου 2021 - 15:07\nΤην απόκτηση του Νίκου Ρογκαβόπουλου ανακοίνωσε επίσημα ο Προμηθέας Πάτρας! Ο νεαρός παίκτης ξεναγήθηκε παράλληλα στις εγκαταστάσεις του συλλόγου από τον πρόεδρο της ΚΑΕ.\nΕπίσημη μορφή απέκτησε το προδιαγεγραμμένο deal του Προμηθέα με τον Νίκο Ρογκαβόπουλο. Ο 20χρονος διεθνής φόργουορντ θα αγωνιστεί του χρόνου στην Πάτρα, αφήνοντας πίσω του το κεφάλαιο της ΑΕΚ έπειτα από τέσσερις σεζόν ως κάτοικος ΟΑΚΑ.\nΤην περσινή χρονιά ο Ρογκαβόπουλος μέτρησε 4.7 πόντους (44% τρίποντο) και 2.1 ριμπάουντ σε 17 παιχνίδια της Basket League με τα «κιτρινόμαυρα», ενώ στο Basketball Champions League είχε κατά μέσο όρο 3 πόντους και 1.6 ριμπάουντ σε σύνολο 10 εμφανίσεων.\nΟ ταλαντούχος σουτέρ, που θα αγωνίζεται πλέον υπό τις οδηγίες του έμπειρου Ισπανού τεχνικού Λουίς Κασιμίρο, ξεναγήθηκε παράλληλα στις εγκαταστάσεις του συλλόγου από τον πρόεδρο της ΚΑΕ, Κώστα Μπακαλάρο.


zoornalistas: Πώς βγήκε η ΕΡΤ ξανά στον «αέρα»\nβρίσκονται για δεύτερη ημέρα στο κτίριο παρά την απόφαση της κυβέρνησης να προχωρήσει στο κλείσιμο της εταιρίας.\nΗ επικοινωνία, μάλιστα, της EBU με τους τεχνικούς και τους δημοσιογράφους της ΕΡΤ - όπως γράφει το protothema.gr- γίνεται μέσω Facebook και των προσωπικών e-mail των εργαζομένων καθώς οι εταιρικοί λογαριασμοί έχουν διακοπεί.\nΓια το επίγειο ψηφιακό σήμα που αποκαταστάθηκε μετά την ομιλία Σαμαρά πληροφορίες αναφέρουν ότι βρέθηκε τεχνική λύση από τους εργαζόμενους της ΕΡΤ αρχικά για περιοχές των βορειανατολικών προαστίων.\nΣημειώνεται ότι ο πρόεδρος της EBU, Ζαν Πολ Φιλιπότ, καταδίκασε την απόφαση της κυβέρνησης κάνοντας λόγο για βίαιη πράξη και το χειρότερο είδος λογοκρισίας. Σε δήλωσή του σε βελγικό τηλεοπτικό σταθμό ο κ. Φιλιπότ είπε ότι στην Ελλάδα σίγησε βίαια η φωνή της δημοκρατίας «γιατί η κυβέρνηση έστειλε την αστυνομία να διακόψει τη λειτουργία των πομπών και να εμποδίσει τους δημοσιογράφους από το να κάνουν τη δουλειά τους».